ดิฉันมีพสพ.กับแฟนเมื่อวันที่6สค.ค่ะ แต่ประจำเดือนหมดไปเมื่อ27 กค. แล้วไม่ได้ป้องกัน มีอะไรกันสามรอบค่ะ เค้าสอดใส่ตอนทำ แต่พอเค้าใกล้เสร็จ เขาค่อยเอาออกมาใส่ถุงยาง ครั้งที่2-3 เค้าก็ทำเหมือนเดิมแล้ววันที่13สค.มีเลือดสีน้ำตาลจางๆไหล แล้ววันนี้(14สค.) เลือดไหลออกมาเยอะเหมือนประจำเดือนเลยค่ะ แต่สีจะออกน้ำตามเข้มมากๆไปจนถึงดำ อยากทราบว่าเป็นอาการอะไรคะ จะมีโอกาสท้องไหมคะหรือไม่ เพราะปกติประจำเดือนจะสีแดงปกติ ช่วงนี้มีปวดเกร็งท้องน้อยนิดหน่อย บางทีก็ปวดหน่วงๆแล้วก็มีเวียนหัว ยุงกัดง่ายมากค่ะ ปกติยุงแทบจะไม่กัดเลย (ประจำเดือนมาตรงค่ะ คือสิ้นเดือนระหว่างช่วงวันที่25-30)
สวัสดีค่ะ การมีเพศสัมพันธ์โดยไม่ป้องกันด้วยถุงยางอนามัยแบบที่ใส่เอาไว้ตลอดนั้น มีโอกาสตั้งครรภ์ได้ การใส่ถุงยางอนามัยแค่ตอนสุดท้าย อาจจะไม่ช่วยป้องกันการตั้งครรภ์ได้ 100%การมีเลือดออกผิดปกติทางช่องคลอดที่ไม่ใช่ประจำเดือนดังกล่าวมานั้น อาจจะมีสาเหตุมาจาก การมีช่องคลอดหรือปากมดลูกติดเชื้อ เช่นอาจเป็นเชื้อโรคติดต่อทางเพศสัมพันธ์ การมีแผลที่บริเวณช่องคลอด เนื้องอกที่ปากมดลูกหรือมดลูก อวัยวะภายในอุ้งเชิงกรานอักเสบ หรือเป็นภาวะแทรกซ้อนจากการตั้งครรภ์จึงควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลบวก ควรรีบไปพบแพทย์ เพราะอาจเป็นภาวะแทรกซ้อนจากการรตั้งครรภ์ได้ หากให้ผลลบ แต่ยังมีเลือดออกต่อเนื่อง ก็ควรไปพบแพทย์เพื่อตรวจหาสาเหตุที่แน่ชัดเช่นกัน เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง